बराड़ा. देहरादून से बराड़ा स्थित ससुराल में बच्चों का सर्टिफिकेट लेने पहुंची विवाहिता की मौत हो गई। जैसे ही मायके वालों ने ससुराल में बेटी का शव फंदे पर लटका पाया, उसी समय उनका गुस्सा फूट पड़ा और उन्होंने तोड़फोड़ शुरू कर दी। सूचना मिलते ही पुलिस मौके पर पहुंची। पुलिस शिकायत मिलने पर कार्रवाई की बात कह रही है।
दरअसल, देहरादून में रहने वाले श्याम लाल ने बताया कि कई साल पहले उन्होंने बेटी पारूल की शादी बराड़ा स्थित हरि मोहल्ला निवासी सुमित के साथ की थी। मगर ससुराल वाले अक्सर उसकी बेटी को दहेज के लिए परेशान करते थे। कई बार समझाने पर भी वह अपनी हरकतों से बाज नहीं आए। आरोप है कि एक रोज सुमित उनकी बेटी को देहरादून छोड़कर खुद चोरी-छिपे विदेश भाग गया। यह बात भी उन्हें कई दिनों बाद पता चली। तभी से बेटी अपने बच्चों के साथ मायके में रह रही है। रविवार को उनकी बेटी बच्चों का टीसी सर्टिफिकेट लेने ससुराल पहुंची थी मगर यहां बेटी के देवर और परिवार वालों ने साजिश के तहत पारूल को फांसी पर लटका दिया।
घटना की सूचना के बाद विवाहित के परिजन उसके ससुराल पहुंचे। यहां बेटी का शव फंदे पर लटका देख उनका गुस्सा फूट पड़ा। इसके बाद उन्होंने ससुराल में खड़ी कार के शीशे और बाइक क्षतिग्रस्त कर दी। इस दौरान मायके वालों ने यह भी आरोप लगाया कि इससे पहले इन लोगों ने पिता को भी मार दिया था और अब उनकी बेटी को फांसी दे दी। बराड़ा एसीपी अिनल कुमार ने आश्वासन दिया कि शिकायत के आधार पर कार्रवाई की जाएगी। मुख्य आरोपी अिमत कुमार को गिरफ्तार कर लिया गया है। आश्वासन के बाद शव को नीचे उतारा गया।
hin_Deva hin_Deva hin_Deva